CELEX: 
Language: sl
Date: 2019-09-23 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2017/625 Evropskega parlamenta in Sveta glede pravil o posebnem uradnem nadzoru pošiljk nekaterih živali in blaga, ki izvirajo iz Unije in se vanjo vrnejo, ker je tretja država zavrnila njihov vstop

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba (EU) 2017/625 o izvajanju uradnega nadzora vzpostavlja okvir za izvajanje uradnega nadzora in drugih uradnih dejavnosti za preverjanje pravilne uporabe zakonodaje Unije o agroživilski verigi. To vključuje uradni nadzor živali in blaga, ki vstopajo v Unijo iz tretjih držav.
            
            
               Namen tega osnutka delegirane uredbe Komisije je vzpostaviti pravila za izvajanje uradnega nadzora pošiljk živali in blaga, ki izvirajo iz Unije in se vanjo vrnejo, ker je tretja država zavrnila njihov vstop, ter določiti javnozdravstvene zahteve za proizvode živalskega izvora in sestavljene proizvode, ki se vrnejo v EU.
            
            
               Ta osnutek delegirane uredbe Komisije pristojnim organom nalaga obveznost izvajanja dokumentacijskih, identifikacijskih in po potrebi fizičnih pregledov, da se zagotovi izpolnjevanje zahtev iz člena 1(2) Uredbe (EU) 2017/625 o izvajanju uradnega nadzora za nekatere kategorije živali in blaga, ki se vrnejo v Unijo.
            
            
               Ta osnutek delegirane uredbe Komisije je povezan z delegirano uredbo, s katero bodo določeni pogoji za spremljanje prevoza in prispetja pošiljk do namembnega kraja (na podlagi člena 77(2) Uredbe (EU) 2017/625 o izvajanju uradnega nadzora (C/2019/4500)).
            
            
               2.POSVETOVANJA PRED SPREJETJEM AKTA
            
            
               Opravljenih je bilo več posvetovanj s strokovno skupino Komisije „uradni nadzor“ (E00911), organiziranih pa je bilo tudi več srečanj z zadevnimi zainteresiranimi stranmi.
            
            
               Neuradne razprave so prispevale k pripravi osnutka, v zvezi s katerim se niso pojavila sporna vprašanja. 
            
            
               Na spletnem mestu Komisije (
               
                  https://ec.europa.eu/info/law/better-regulation/have-your-say_sl
               
               ), ki nudi možnost pripomb javnosti na osnutek delegirane uredbe, so bile predložene štiri pripombe. Ena pripomba ni bila relevantna za ta akt, druga pa ni bila povezana s področjem uporabe pooblastila iz člena 77(1)(h) Uredbe (EU) 2017/625.
            
            
               Preostali dve pripombi se nanašata na pomanjkanje podrobnih zahtev v zvezi z zdravjem živali. Vendar pooblastilo iz člena 77(1)(h) Uredbe (EU) 2017/625 ne omogoča sprejetja podrobnih zahtev v zvezi z zdravjem živali.
            
            
               3.PRAVNI ELEMENTI DELEGIRANEGA AKTA
            
            
               Osnutek delegirane uredbe Komisije temelji na Uredbi (EU) 2017/625 in zlasti členu 77(1)(h) Uredbe.
            
            
               DELEGIRANA UREDBA KOMISIJE (EU) …/…
            
            
               z dne 23.9.2019
            
            
               o dopolnitvi Uredbe (EU) 2017/625 Evropskega parlamenta in Sveta glede pravil o posebnem uradnem nadzoru pošiljk nekaterih živali in blaga, ki izvirajo iz Unije in se vanjo vrnejo, ker je tretja država zavrnila njihov vstop
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
         
         
            
               ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter Sklepa Sveta 92/438/EGS (Uredba o uradnem nadzoru)
                  1
                in zlasti člena 77(1)(h) Uredbe,
            
            
               OB UPOŠTEVANJU NASLEDNJEGA:
            
            
               (1)V skladu z Uredbo (EU) 2017/625 mora Komisija sprejeti pravila za izvajanje posebnega uradnega nadzora pošiljk živali in blaga iz člena 47(1)(a), (b) in (c) Uredbe, ki izvirajo iz Unije in se vanjo vrnejo, ker je tretja država zavrnila njihov vstop. 
            
            
               (2)Za živali in blago, ki izvirajo iz Unije in se vanjo vrnejo, ker je tretja država zavrnila njihov vstop, bi se morali na mejni kontrolni točki prispetja v Unijo izvajati dokumentacijski, identifikacijski in po potrebi fizični pregledi za zagotovitev, da izpolnjujejo zahteve prava Unije. Z navedenimi pregledi bi bilo treba zlasti zagotoviti, da so živali primerne za nadaljnji prevoz do namembnega kraja in da so izpolnjene zahteve glede dobrobiti živali.
            
            
               (3)Člen 15 Direktive Sveta 97/78/ES
                  2
                določa pravila v zvezi z veterinarskimi pregledi, ki jih je treba izvesti, da se dovoli ponovni uvoz pošiljke proizvodov, ki izvirajo iz Unije in se vanjo vrnejo, ker je tretja država zavrnila njihov vstop. Uredba (EU) 2017/625 razveljavlja in nadomešča Direktivo 97/78/ES z učinkom od 14. decembra 2019. 
            
            
               (4)Za zagotovitev visoke ravni varovanja zdravja živali in javnega zdravja bi bilo treba zahteve iz člena 15 Direktive 97/78/ES obdržati, vendar z določenimi prilagoditvami, da bi se upoštevale izkušnje, pridobljene z uporabo zahtev iz navedenega člena, in novi pravni okvir, vzpostavljen z Uredbo (EU) 2017/625.
            
            
               (5)Za zagotovitev, da ni tveganja za vnos živalskih bolezni ali škodljivih organizmov rastlin v Unijo in njihovo širjenje na njenem ozemlju, bi morali pristojni organi držav članic zlasti zagotoviti, da pošiljke, ki izvirajo iz Unije in se vanjo vrnejo, izpolnjujejo ustrezne zahteve za ponovni vstop takšnih pošiljk v Unijo, kot so določene v pravilih o zdravju živali, živalskih stranskih proizvodih ali zdravju rastlin, kakor je ustrezno. 
            
            
               (6)Pošiljke proizvodov živalskega izvora in sestavljenih proizvodov, ki izvirajo iz Unije in se vanjo vrnejo, ker je tretja država zavrnila njihov vstop, lahko pomenijo tveganje za javno zdravje. Za zagotovitev skladnosti navedenih pošiljk s pravili o živilih in varnosti živil iz člena 1(2)(a) Uredbe (EU) 2017/625 je primerno zahtevati, da pristojni organi mejne kontrolne točke prispetja v Unijo odobrijo ponovni vstop proizvodov živalskega izvora, navedenih v Izvedbeni uredbi Komisije [C(2019) 5500]
                  3
               , in sestavljenih proizvodov, za katere se na mejnih kontrolnih točkah izvajajo veterinarski pregledi v skladu z Odločbo Komisije 2007/275/ES
                  4
               , če navedeni proizvodi izpolnjujejo dodatne posebne zahteve.
            
            
               (7)Treba je zagotoviti, da pošiljke proizvodov živalskega izvora in sestavljenih proizvodov, ki izvirajo iz Unije in se vanjo vrnejo, ker je tretja država zavrnila njihov vstop, prispejo do namembnega kraja. Zato bi se morale za spremljanje prevoza in prispetja pošiljk blaga od mejne kontrolne točke prispetja v Unijo do obrata v namembnem kraju uporabljati postopkovne zahteve iz Delegirane uredbe Komisije [C(2019) 4500]
                  5
               .
            
            
               (8)Uredba (EU) 2017/625 se uporablja od 14. decembra 2019. Zato bi bilo treba pravila, določena v tej uredbi, prav tako uporabljati od navedenega datuma –
            
            
               SPREJELA NASLEDNJO UREDBO:
            
            
               Člen 1
               Predmet urejanja in področje uporabe
            
            
               Ta uredba določa pravila za izvajanje posebnega uradnega nadzora na mejnih kontrolnih točkah nad pošiljkami kategorij živali in blaga iz člena 47(1)(a), (b) in (c) Uredbe (EU) 2017/625, ki izvirajo iz Unije in se vanjo vrnejo, ker je tretja država zavrnila njihov vstop.
            
            
               Člen 2
               Posebni uradni nadzor pošiljk živali in blaga, ki izvirajo iz Unije in se vanjo vrnejo, ker je tretja država zavrnila njihov vstop
            
            
               1.Pristojni organ na mejni kontrolni točki prispetja v Unijo izvede dokumentacijske in identifikacijske preglede pošiljk živali in blaga iz člena 47(1)(a), (b) in (c) Uredbe (EU) 2017/625, ki izvirajo iz Unije in se vanjo vrnejo, ker je tretja država zavrnila njihov vstop.
            
            
               2.Pristojni organ na mejni kontrolni točki prispetja v Unijo izvede fizične preglede naslednjih pošiljk, ki izvirajo iz Unije in se vanjo vrnejo, ker je tretja država zavrnila njihov vstop:
            
            
               (a)pošiljk živali iz člena 47(1)(a) Uredbe (EU) 2017/625;
            
            
               (b)pošiljk blaga iz člena 47(1)(b) in (c) Uredbe (EU) 2017/625, kadar obstaja sum o neskladnosti navedenega blaga s pravili iz člena 1(2) Uredbe (EU) 2017/625, da se ta sum potrdi ali ovrže.
            
            
               3.Pristojni organ na mejni kontrolni točki prispetja v Unijo preveri skladnost pošiljk živali in blaga z naslednjimi zahtevami:
            
            
               (a)za živali iz člena 47(1)(a) Uredbe (EU) 2017/625 in zarodni material iz člena 47(1)(b) Uredbe (EU) 2017/625 z zahtevami glede zdravja in dobrobiti živali, določenimi v pravilih iz člena 1(2)(d) in (f) Uredbe (EU) 2017/625, kakor je ustrezno;
            
         
         
            
               (b)za proizvode živalskega izvora in sestavljene proizvode iz člena 47(1)(b) Uredbe (EU) 2017/625:
            
            
               (i)z zahtevami glede zdravja živali, določenimi v pravilih iz člena 1(2)(d) Uredbe (EU) 2017/625;
            
            
               (ii)z dodatnimi pravili, določenimi v členu 3 te uredbe;
            
            
               (c)za živalske stranske proizvode iz člena 47(1)(b) Uredbe (EU) 2017/625 in za pridobljene proizvode z zahtevami, določenimi v pravilih iz člena 1(2)(e) Uredbe (EU) 2017/625;
            
            
               (d)za rastline, rastlinske proizvode in druge predmete iz člena 47(1)(c) Uredbe (EU) 2017/625 z zahtevami glede zdravja rastlin, določenimi v pravilih iz člena 1(2)(g) Uredbe (EU) 2017/625. 
            
            
               4.Pristojni organ na mejni kontrolni točki prispetja v Unijo prek sistema upravljanja informacij za uradni nadzor iz člena 131 Uredbe (EU) 2017/625 („IMSOC“) obvesti pristojni organ v namembnem kraju o odobritvi vstopa pošiljke v Unijo z določenim namembnim krajem, ki se navede v skupnem zdravstvenem vstopnem dokumentu.
            
            
               Člen 3
               Dodatna pravila o posebnem uradnem nadzoru pošiljk proizvodov živalskega izvora in sestavljenih proizvodov
            
            
               1.Pristojni organ na mejni kontrolni točki prispetja v Unijo odobri vstop v Unijo za naslednje pošiljke proizvodov, ki izvirajo iz Unije in se vanjo vrnejo, ker je tretja država zavrnila njihov vstop, če izpolnjujejo zahteve iz odstavka 2:
            
            
               (a)proizvodov živalskega izvora, navedenih v Prilogi k Izvedbeni uredbi Komisije [C(2019) 5500];
            
            
               (b)sestavljenih proizvodov, navedenih v poglavjih od 16 do 22 Priloge I k Odločbi 2007/275/ES, ki jih je treba veterinarsko pregledati na mejnih kontrolnih točkah prispetja v Unijo v skladu s členom 4 navedene odločbe.
            
            
               2.Pošiljkam proizvodov iz odstavka 1 se priložijo naslednji dokumenti:
            
            
               (a)izvirnik uradnega spričevala, ki ga je izdal pristojni organ države članice, iz katere blago izvira in je bilo odpremljeno v tretjo državo („država članica izvora“), ali enakovredna elektronska različica, predložena v IMSOC, ali overjena kopija navedenega spričevala;
            
            
               (b)uradna izjava pristojnega organa ali drugih javnih organov tretje države, v kateri so navedeni razlog za zavrnitev vstopa ter kraj in datum raztovarjanja in ponovnega natovarjanja v tretji državi ter ki potrjuje, da:
            
            
               (i)na pošiljki niso bili opravljeni drugi postopki razen raztovarjanja, skladiščenja in ponovnega natovarjanja;
            
            
               (ii)je bilo raztovarjanje in ponovno natovarjanje proizvodov živalskega izvora in sestavljenih proizvodov opravljeno higiensko, da bi se preprečila navzkrižna kontaminacija;
            
            
               (iii)so se proizvodi živalskega izvora in sestavljeni proizvodi skladiščili v ustreznih higienskih pogojih in pri temperaturi, primerni za zadevno vrsto blaga; 
            
            
               (c)izjava pristojnega organa v namembnem kraju v Uniji o strinjanju s sprejetjem pošiljke; navedena izjava pa ni potrebna, kadar se pošiljka vrne v obrat izvora, ki se nahaja v isti državi članici kot mejna kontrolna točka prispetja v Unijo.
            
            
               3.Z odstopanjem od odstavka 2(a) se, kadar ni mogoče predložiti dokumentov iz navedene določbe, izvor pošiljke lahko potrdi drugače, in sicer na podlagi dokumentiranih dokazov, ki jih predloži izvajalec dejavnosti, odgovoren za pošiljko.
            
            
               4.Pristojni organ na mejni kontrolni točki prispetja v Unijo lahko odobri izvzetje od zahtev iz odstavka 2(b) za zapečatene pošiljke z nepoškodovano izvirno zalivko, če izvajalec dejavnosti, odgovoren za pošiljko, predloži izjavo, v kateri je naveden razlog, zaradi katerega je tretja država zavrnila vstop, in ki potrjuje, da je prevoz potekal v pogojih, primernih za zadevno vrsto proizvodov živalskega izvora in sestavljenih proizvodov.
            
            
               5.Kadar pristojni organ v namembnem kraju izda izjavo iz odstavka 2(c), pristojni organ na mejni kontrolni točki prispetja spremlja prevoz in prispetje pošiljke v njen namembni kraj v skladu z Delegirano uredbo [C(2019) 4500].
            
         
         
            
               Člen 4
               Začetek veljavnosti in datum začetka uporabe
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 14. decembra 2019.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 23.9.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        UL L 95, 7.4.2017, str. 1. 
               
               
                  
                     (2)
                  
                        Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (UL L 24, 30.1.1998, str. 9).
               
               
                  
                     (3)
                  
                        Izvedbena uredba Komisije (EU) …/... z dne XXX o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov ter sena in slame, za katere velja uradni nadzor na mejnih kontrolnih točkah, in o spremembi Odločbe 2007/275/ES (UL L …, dd.mm.llll, str. …).
               
               
                  
                     (4)
                  
                        Odločba Komisije 2007/275/ES z dne 17. aprila 2007 o seznamih živali in proizvodov, ki jih je treba pregledati na mejnih kontrolnih točkah v skladu z direktivama Sveta 91/496/EGS in 97/78/ES (UL L 116, 4.5.2007, str. 9).
               
               
                  
                     (5)
                  
                        Delegirana uredba Komisije (EU) .../... z dne XXX o dopolnitvi Uredbe (EU) 2017/625 Evropskega parlamenta in Sveta glede pogojev za spremljanje prevoza in prispetja pošiljk določenega blaga od mejne kontrolne točke prispetja do obrata v namembnem kraju v Uniji (UL L ..., dd.mm.llll, str. ...).